Bankszékháznak ad otthont a világ legnagyobb robotja
Az óriás napfényben izzó szemei már harminc éve figyelik a thai főváros egyre sokasodó felhőkarcolóit.
Az 1935-ben alapított, ma tizenkilenc országban jelen lévő United Overseas Bank a hetvenes években óriási fejlődésnek indult, és sorra vásárolta fel az ázsiai pénzintézeteket. Szüksége volt tehát egy, a nagyságát hirdető központi épületre – így született meg 1973-ben a szingapúri UOB Plaza hatvankét, illetve harmincnyolc szintes tornya, amelynek tereit azóta is a bank központi irodái foglalják el.

Hasonló tempóban nőttek a szomszédos országokban nyitott irodák is, így Délkelet-Ázsia-szerte sorra nőttek ki a földből az UOB-hez köthető tornyok – egyikük sem volt azonban olyan furcsa, mint a thai főváros, Bangkok szívében álló Robot:

A Bank of Asia megrendelésére 1986-ban megszületett, 2005-ben a teljes pénzintézet felvásárlásával az UOB tulajdonába került épület egyszerre mutatott be a kor klasszikus formákat idéző (neoklasszikus) építészetének, illetve az egyre nagyobb számban feltűnő posztmodern felhőkarcolóknak, hiszen húsz emeletes magassága, valamint külső jegyei alapján nyugodt szívvel foghatnánk rá, hogy a hatvanas évek egy szórakozott japán tervezőjének puszta szórakozásból készített vázlatával állunk szemben.

Fotó: Diliff[/caption]

A festőként is sikeres Szumet Jumszai-t (1939-) a Bank of Asia kérte fel a tervezésre, mindössze annyit kérve, hogy a leendő épület tükrözze a bankszakma modernizálódását és a csúcstechnológiát képviselő számítógépek megjelenését.

Az akkor a negyvenes évei elején járó férfi minden bizonnyal sokat törte a fejét a tervezőasztal felett, az inspirációt azonban nem a csendes gondolkodás, saját jegyzetei, vagy egy pályatársa munkái,

hanem fia játéka adta meg,

így az elkészült terveken egy négy szintenként fokozatosan szűkülő, téglatest alakú robotfejben végződő épület szerepelt.

Fotó: Angélica Portales[/caption]

A bank vezetői szerencsére mindezt kellő nyitottsággal fogadták, így a kétszintes fogadótérrel nyíló épület – melynek halljában a robotjelleg csak még erősebbé vált – 1987-re sikeresen megszületett, az ég felé nyújtózó antennái, illetve a tanácstermek és ebédlők előtt kerekedő, hat méteres szemei miatt azonnal a városlakók kedvencévé vált.
Kultúra